	[image: image1.jpg]



	                                                    ROMÂNIA
                                             JUDEŢUL ILFOV
                                                COMUNA CORNETU


	[image: image2.jpg]CERTIFICAT nr.0726

1SO 9001







Compartimentul Analiză şi Elaborare 

Documente Primar şi Consiliul local
          Nr. 22294 din 22.11.2023
RAPORT DE SPECIALITATE

referitor la proiectul de hotărâre privind avizarea Documentației de Atribuire a Contractului de delegare a gestiunii activității de sortare a deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică, pentru unitățile administrativ-teritoriale membre ale Asociației de Dezvoltare Intercomunitară pentru Gestionarea Integrată a Deșeurilor Ilfov (ADIGIDI), fără punerea la dispoziție a infrastructurii și privind acordarea unor mandate
Prin proiectul de hotărâre prezentat de inițiator, se propune avizarea

a) Documentației de Atribuire a Contractului de delegare a gestiunii activității de sortare a deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică, pentru unitățile administrativ-teritoriale membre ale Asociației de Dezvoltare Intercomunitară pentru Gestionarea Integrată a Deșeurilor Ilfov, fără punerea la dispoziție a infrastructurii;

b) Regulamentului Serviciului de Salubrizare pentru UAT-uri membre ADIGIDI,

acestea urmând să fie votate în adunarea generală a ADIGIDI. Pentru participarea și votul în cadrul adunării generale urmează a se împuternici, prin hotărâre a consiliului local, Primarul Comunei Cornetu, judedul Ilfov, Dl. Adrian-Eduard STOICA.

De asemenea, inițiatorul propune și acordarea unui mandat special Asociației de Dezvoltare Intercomunitară pentru Gestionarea Integrată a Deșeurilor Ilfov, pentru:

a) Organizarea și desfășurarea procedurii de atribuire a contractului de delegare a gestiunii activității de sortare a deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică; 

b) Operarea oricăror modificări/completări în cuprinsul Documentaţiei de Atribuire, survenite în cursul procesului de avizare a acestora și până la data aprobării; 

c) Derularea tuturor activităților specifice procedurii de achiziție, în conformitate cu prevederile legale specifice aplicabile.
Analizând documentația aferentă proiectului, se observă că aceasta este elaborată în conformitate cu prevederile legale incidente, atât cele din domeniul salubrizării, cât și din domeniul achizițiilor publice/concesiunilor de servicii și concesiunilor de lucrări, cum ar fi:

- H.G. nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;

- O.U.G. nr. 92/2021 privind regimul deșeurilor, cu modificările și completările ulterioare; 
- Legea nr. 51/2006 a serviciilor comunitare de utilități publice, republicată, cu modificările şi completările ulterioare; 
- Legea nr. 101/2006 privind serviciul de salubrizare a localităților, republicată, cu modificările și completările ulterioare; 
- Ordinul Președintelui A.N.R.S.C. nr. 82/2015 privind aprobarea Regulamentului-cadru al serviciului de salubrizare a localităților, cu modificările și completările ulterioare; 

- Ordinul Președintelui A.N.R.S.C. nr. 111/2007 privind aprobarea Caietului de sarcini-cadru al serviciului de salubrizare a localităților; 
- Ordinul Președintelui A.N.R.S.C. nr. 112/2007 privind aprobarea Contractului-cadru de prestare a serviciului de salubrizare a localităților; 
- Ordinul președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare;

- Legea nr. 100/2016 privind concesiunile de lucrări și concesiunile de servicii, cu modificările și completările ulterioare;

- Normele Metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, aprobate prin H.G. nr. 867/2016.
De asemenea, considerăm că în ceea ce priveşte acest proiect de hotărâre, sunt incidente prevederile art. 129 alin. (2) lit. e) coroborat cu prevederile alin. (9) lit. a) şi alin. (14) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, în a căror implementare şi aplicare a fost elaborat acest proiect de hotărâre. 
În ceea ce privește oportunitatea inițiativei, apreciem demersul ca fiind o continuare a celui inițiat prin Hotărârea Consiliului local al comunei Cornetu, județul Ilfov nr. 33 din 30.03.2023 prin care a fost aprobată modalitatea de organizare, funcționare și realizare a activității de sortare a deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică precum și acordarea unui mandat special Asociației de Dezvoltare Intercomunitară pentru Gestionarea Integrată a Deșeurilor Ilfov (ADIGIDI) pentru delegarea gestiunii activității în cauză,
În consecinţă, considerăm că este necesară, oportună şi legală aprobarea proiectului de hotărâre, de către Consiliului Local al comunei Cornetu, judeţul Ilfov, în forma prezentată de către inițiator.

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.

